પીએમ મોદીએ આગળ કહ્યું કે, જે ગઇકાલ સુધી સત્તામાં બેઠા હતા, તેઓ અચાનક યૂ ટર્ન લઇ રહ્યાં છે, બેશરમી સાથે નિવેદનો આપી રહ્યાં છે. આવા લોકો દેશના વીરોના બલિદાન પર પોતાનું રાજકારણ કરવામાં લાગેલા છે. એવા લોકોથી દેશનું શું ભલુ થવાનું હતું? કોંગ્રેસે આવા નિવેદન અંગે દરેક ક્ષણે જવાબ આપવો પડશે. અમે દેશની અખંડતા અને એક્તા સાથે સમાધાન કરીશું નહીં અને થવા દઇશું પણ નહીં. ઉલ્લેખનીય છે કે, દેશની પૂર્વ નાણાં મંત્રી પી.ચિદમ્બરમે જમ્મુ-કાશ્મીરની સ્વાયત્તતાની માંગણીને યોગ્ય ઠરાવતાં કહ્યું હતું કે, જમ્મુ-કાશ્મીરમાં ક્ષેત્રીય સ્વાયત્તતા આપવા અંગે વિચાર કરવો જોઇએ, સ્વાયત્તતા પછી પણ તેઓ ભારતનો જ એક ભાગ રહેશે.